Návrh 

Program a organizačné zabezpečenie
8. konferencie európskych ministrov zodpovedných za sociálne zabezpečenie

Názov konferencie:
	Dopady migrácie pracovnej sily na systémy sociálneho zabezpečenia európskych krajín	
Usporiadateľ konferencie:
	Rada Európy, Riaditeľstvo pre sociálnu kohéziu – po obsahovej stránke	
Organizátor konferencie:	Ministerstvo práce, sociálnych vecí a rodiny Slovenskej republiky – po organizačnej stránke 
	
Termín:	22. a 23. mája 2002
	
Program konferencie:	utorok, 21. mája 2002
	Príchod účastníkov	
	streda, 22. mája 2002
	Otvorenie konferencie
Prvý pracovný deň	
	štvrtok, 23. mája 2002	Druhý pracovný deň
Odchod účastníkov	
	piatok – sobota 	Odchod účastníkov	
Predpokladaný počet účastníkov	cca 200 až 250		

Navrhujeme, aby záštitu nad konferenciou prevzal predseda vlády Slovenskej republiky.

1.	Témy rokovania

Téma je odsúhlasená príslušnými orgánmi Rady Európy na návrh slovenskej strany, pričom obsahovú stránku konferencie zabezpečuje RE. Preto sa uvedené konferencie poriadajú s garanciou a za pomoci Riaditeľstva RE pre sociálnu kohéziu spolu s Výborom pre sociálnu kohéziu RE.

Ministerstvo práce, sociálnych vecí a rodiny Slovenskej republiky pri návrhu témy vychádzalo z predpokladu, že súčasné obdobie je charakterizované prechodom takmer všetkých členských štátov Rady Európy – či už vyspelejších krajín západnej Európy alebo tranzitívnych krajín strednej a východnej Európy – procesom postupnej reformy svojich systémov sociálneho zabezpečenia. Proces je časovo náročný a bude zrejme trvať niekoľko desaťročí. Počas tohto obdobia bude tento proces ovplyvnený prebiehajúcimi tendenciami ako národných ekonomík tak aj globálnej ekonomiky. Tieto tendencie zahŕňajú nasledovné:

•	prechod krajín strednej a východnej Európy z centrálne plánovaného hospodárstva k trhovému
•	zjednocovanie Európy a integrácia krajín strednej a východnej Európy do západných štruktúr
•	globalizácia svetového hospodárstva
•	starnutie európskej populácie
•	potreba sociálnej stability ako produktívneho a integrujúceho faktora v období zmien.

V súlade s hlavnou témou ako aj v spojení s týmito tendenciami sa navrhli tieto podtémy:
-	zlepšenie štandardov sociálneho zabezpečenia v politickom a hospodárskom kontexte vývoja v Európe – problémy súvisiace s prístupom k nástrojom RE, vrátane revidovaných nástrojov;
-	nové trendy v sociálnom zabezpečení, ich čiastočne nepriaznivé vplyvy na sociálnu súdržnosť a ich odraz v právnych nástrojoch RE;
-	kompatibilita reforiem sociálneho zabezpečenia s nástrojmi RE alebo direktívami EÚ v oblasti sociálneho zabezpečenia;
-	priame a nepriame dopady dokumentov RE na rozvoj sociálneho zabezpečenia.

Program a podtémy sa pripravujú a odsúhlasujú vo Výbore vysokých úradníkov vybraných štátov RE pre prípravu 8. konferencie európskych ministrov zodpovedných za sociálne zabezpečenie, ktorý sa ad hoc na tento účel vytvorí zo zástupcov – expertov členských krajín RE. Prvé zasadnutie tohto výboru sa na výzvu Sekretariátu Riaditeľstva RE pre sociálnu kohéziu uskutočnilo v dňoch 3. a 4. mája 2001 v Štrasburgu. Druhé zasadnutie sa plánuje uskutočniť v dňoch 29. a 30. januára 2002 v Bratislave a tretie v marci 2002 v Štrasburgu.

2.	Organizačno-technické zabezpečenie

Na 8. konferencii európskych ministrov zodpovedných za sociálne zabezpečenie sa očakáva účasť predstaviteľov 43 členských krajín RE na ministerskej úrovni, nečlenských krajín RE – pozorovateľov, zástupcov expertných výborov RE, medzinárodných organizácií (napr. medzinárodnej asociácie sociálneho zabezpečenia – ISSA), sekretariátu Riaditeľstva RE pre sociálnu kohéziu, generálneho tajomníka, predsedu Výboru pre sociálnu kohéziu RE a ďalších.

Priebeh konferencie je plánovaný v plenárnom zasadnutí. Dokumenty a tlmočenie budú zabezpečené v siedmich rokovacích jazykoch – anglickom, francúzskom, nemeckom, ruskom, talianskom, slovenskom a pasívne španielskom.

Za organizačno-technické zabezpečenie zodpovedá organizačný výbor a dodávateľ, ktorý vzíde z verejného obstarávania.

3.	Rozpočet konferencie

1.	Prenájom reprezentačnej konferenčnej miestnosti v centre mesta s blízkosťou hotelov, v ktorých budú ubytovaní účastníci v Bratislave v dňoch 22. – 23. mája 2002; prenájom a vybavenie priľahlých priestorov (foyer, salónik pre organizátora, administratívy RE, generálneho tajomníka RE, tlačového strediska a pod.); ozvučenie konferenčnej miestnosti 
v dňoch 22. – 23. mája 2002					1,2 milióna Sk

2.	 Tlmočenie – 7 jazykových kabín
•	simultánne tlmočenie kabínové, 1 jazyk 2 tlmočníci
•	prijímače (slúchadlá)	
•	konzekutívne tlmočenie (podľa potreby)
•	preklad dokumentov					 0,5 milióna Sk

3.	Hostesovské služby
so znalosťou 2 cudzích jazykov
angličtina + kombinácia ďalšieho cudzieho jazyka		0,3 milióna Sk

Požaduje sa prítomnosť hostesiek počas konferencie, pri príchode delegátov
(letisko, autobusová, resp. železničná stanica), ubytovaní delegátov, registrácie 
delegátov, počas konania konferencie

4.	Občerstvenie počas konferencie					0,2 milióna Sk

5.	Usporiadanie recepcie vlády SR pre  cca 300 osôb
občerstvenie vo forme švédskych stolov –   teplé a studené jedlá tradičnej 
      slovenskej kuchyne a medzinárodných kuchýň, alkoholické a nealkoholické
      teplé a studené nápoje.  						0,5 milióna Sk

6.	Tlač materiálov, pozvánok, predbežných oznámení v anglickom a francúzskom jazyku, obálka viacfarebná – lamino, texty na rozličných odtieňoch papiera podľa jazyka, tlač, umelohmotný priesvitný obal s uchytením, obaly na pracovné materiály účastníkov konferencie, visačky, menovky, spotrebný materiál, prenájom kopírovacích zariadení a pod.		
0,4 milióna Sk

7.	Propagácia – kvetinová  výzdoba predsedníckeho 
stola, transparent, informačné panely				0,25 milióna Sk

8.	Doprava v rámci mesta, policajná ochrana a iné			0,2 milióna Sk

9.	Zdravotnícka služba						0,1 milióna Sk	

10.	Usporiadanie 2. zasadnutia Výboru vysokých úradníkov vybraných štátov 
      RE pre prípravu 8. konferencie európskych ministrov zodpovedných 
      za sociálne zabezpečenie v Bratislave,				0,5 milióna Sk

11. Organizačno – administratívne výdavky				0,2 milióna Sk

12. Cena za služby dodávateľa					0,55 milióna Sk

Predpokladané náklady celkom				           4,9  milióna Sk

Účastníci konferencie si hradia sami:

Cestovné náklady
Ubytovanie  a stravu (okrem oficiálneho obeda podávaného generálnym tajomníkom a recepcie vlády Slovenskej republiky)
Poistenie liečebných nákladov

Národný organizačný výbor konferencie

Predseda
	Ing. Peter Magvaši, minister práce, sociálnych vecí a rodiny,	
Podpredseda	Ing. Edit Bauer, CSc., štátna tajomníčka,
	
Tajomník
	Ing. Boris Sopira, vedúci úradu ,	
Členovia 	Ing. Jana Burdová, riaditeľka odboru komunikácie s verejnosťou, 	
	Doc. Ing. Igor Kosír, CSc., generálny
riaditeľ sekcie medzinárodných vzťahov	

	PhDr. Vladimír Gráf, zástupca GR sekcie medzinárodných vzťahov a riaditeľ odboru zahraničných vzťahov a protokolu,	

	Ing. Michal Szabo, generálny riaditeľ sekcie sociálneho poistenia, 	

	Ing. Štefan Condík, generálny riaditeľ sekcie práce,	

	PhDr. Peter Guráň, generálny riaditeľ sekcie rodinnej politiky,	
	PhDr. Mária Nádaždyová, generálna riaditeľka sekcie sociálnej pomoci,	
	Ing. Mária Suranová, generálna riaditeľka sekcie všeobecnej správy,	
	JUDr. Vlasta Husáriková, generálna riaditeľka sekcie legislatívy	
	Ing. Peter Nešpor, riaditeľ odboru riadenia ľudských zdrojov,	
	Ing. Mikuláš Cár, PhD, riaditeľ odboru informatiky a sociálnoekonomických informácií.	
	PhDr. Juraj Džupa, odbor zahraničných vzťahov a protokolu	

Prípravný výbor konferencie

Prípravný výbor Ministerstva práce, sociálnych vecí a rodiny Slovenskej republiky:

Predseda
	Ing. Boris Sopira, vedúci úradu	
Podpredseda	Doc. Ing. Igor Kosír, CSc., generálny
riaditeľ sekcie medzinárodných vzťahov 	
Tajomník
	PhDr. Vladimír Gráf, zástupca GR sekcie medzinárodných vzťahov a riaditeľ odboru zahraničných vzťahov a protokolu 	
Referátová komisia
	Ing. Michal Szabo, GR sekcie sociálneho poistenia, Ing. Štefan Condík, GR sekcie práce	
Tlačová komisia
	Ing. Jana Burdová, riaditeľka odboru komunikácie s verejnosťou	
Protokolárna komisia
	Ing. Elena Valachová, odbor zahraničných vzťahov a protokolu	
Hospodárska komisia
	Ing. Marta Baginová, riaditeľka odboru informačnej sústavy a správy majetku a 	
Dopravná komisia
	Miroslava Furstenzellerová, odbor zahraničných vzťahov a protokolu	
členovia	PhDr. Juraj Džupa, odbor zahraničných vzťahov a protokolu